CELEX: 32015R0704
Language: mt
Date: 2015-04-30 00:00:00
Title: Regolament tal-Kummissjoni (UE) 2015/704 tat-30 ta' April 2015 li jemenda r-Regolament (KE) Nru 1881/2006 rigward il-livell massimu ta' PCB mhux simili għad-diossini fil-mazzola griża (Squalus acanthias) maqbuda mis-selvaġġ (Test b'rilevanza għaż-ŻEE)

1.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 113/27
            
         REGOLAMENT TAL-KUMMISSJONI (UE) 2015/704
   tat-30 ta' April 2015
   li jemenda r-Regolament (KE) Nru 1881/2006 rigward il-livell massimu ta' PCB mhux simili għad-diossini fil-mazzola griża (Squalus acanthias) maqbuda mis-selvaġġ
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 315/93 tat-8 ta' Frar 1993 li jistabblixxi proċeduri tal-Komunità għall-kontaminanti fl-ikel (1), u b'mod partikolari l-Artikolu 2(3) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1881/2006 (2) jistabilixxi livelli massimi għad-diossini, poliklorobifenili (PCB) simili għad-diossini u PCB mhux simili għad-diossini fil-ħut u prodotti tal-ħut.
            
         
               (2)
            
            
               Assoċjazzjonijiet ta' partijiet ikkonċernati ipprovdew dejta fuq il-preżenza ta' PCB mhux simili għad-diossini fil-mazzola griża (Squalus acanthias) maqbuda mis-selvaġġ. Minn dik id-dejta jista' jiġi osservat li l-livell massimu attwali ta' 75 ng/g ta' piż bil-kontenut tal-ilma ma jistax jintlaħaq fuq diversi okkażjonijiet wara li ġew segwiti prattiki tajba tas-sajd f'kundizzjonijiet normali ta' qabda u tkabbir. Id-dejta pprovduta turi li l-livell massimu attwali mhuwiex konformi mal-prinċipju li livelli massimi għall-kontaminanti huma stabbiliti f'livell baxx li jista' jinkiseb b'mod raġonevoli. Għaldaqstant huwa xieraq li jiżdied il-livell massimu attwali ta' PCB mhux simili għad-diossini fil-mazzola griża (Squalus acanthias) maqbuda mis-selvaġġ mingħajr ma jipperikola s-saħħa pubblika.
            
         
               (3)
            
            
               Ir-Regolament (KE) Nru 1881/2006 għandu għalhekk jiġi emendat skont dan.
            
         
               (4)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Anness mar-Regolament (KE) Nru 1881/2006 għandu jiġi emendat skont l-Anness ma' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta' April 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 37, 13.2.1993, p. 1.
   
      (2)  Ir-Regolament tal-Kummissjoni (KE) Nru 1881/2006 tal-Kummissjoni tad-19 ta' Diċembru 2006 li jiffissal-livelli massimi ta' ċerti kontaminanti fl-oġġetti tal-ikel (ĠU L 364, 20.12.2006, p. 5).
   
      ANNESS
      L-Anness tar-Regolament (KE) Nru 1881/2006 huwa emendat kif ġej:
      
                  (1)
               
               
                  il-punt 5.3 jinbidel b'dan li ġej:
                  
                              “5.3
                           
                           
                              Laħam tal-muskoli tal-ħut u tal-prodotti mis-sajd u prodotti tagħhom (25) (34), bl-eżenzjoni ta':
                              
                                          —
                                       
                                       
                                          sallur maqbud mis-selvaġġ
                                       
                                    
                                          —
                                       
                                       
                                          mazzola griża (Squalus acanthias) maqbuda mis-selvaġġ
                                       
                                    
                                          —
                                       
                                       
                                          ħut tal-ilma ħelu maqbud mis-selvaġġ, bl-eċċezzjoni tal-ispeċi tal-ħut diadromous maqbuda fl-ilma ħelu
                                       
                                    
                                          —
                                       
                                       
                                          fwied tal-ħut u prodotti ġejjin minnu
                                       
                                    
                                          —
                                       
                                       
                                          żjut tal-ħut
                                       
                                    Il-livell massimu għall-krustaċej japplika għal-laħam tal-muskoli mill-appendiċi u l-addome (44). Fil-każ tal-granċijiet u krustaċej simili għall-granċijiet (Brachyura u Anomura) dan japplika għal-laħam tal-muskoli mill-appendiċi.
                           
                           
                              3,5 pg/g piż bil-kontenut tal-ilma
                           
                           
                              6,5 pg/g piż bil-kontenut tal-ilma
                           
                           
                              75 ng/g piż bil-kontenut tal-ilma”
                           
                        
            
                  (2)
               
               
                  il-punt 5.4a li ġej jiddaħħal wara l-punt 5.4:
                  
                              “5.4a
                           
                           
                              Il-laħam tal-muskoli tal-mazzola griża (Squalus acanthias) maqbuda mis-selvaġġ u l-prodotti tiegħu (34)
                           
                           
                              3,5 pg/g piż bil-kontenut tal-ilma
                           
                           
                              6,5 pg/g piż bil-kontenut tal-ilma
                           
                           
                              200 ng/g piż bil-kontenut tal-ilma”